	PLAN

rasporeda ugostiteljskih terasa na području Grada Malog Lošinja za 2027. godinu

POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU

	RAZLOZI DONOŠENJA AKTA
	Sukladno članku 15. Odluke o načinu korištenja površina javne namjene i zemljišta u vlasništvu Grada Malog Lošinja (Službene novine Primorsko-goranske županije, broj 4/23), početkom svake kalendarske godine Gradsko vijeće Grada Malog Lošinja na prijedlog gradonačelnika donosi Plan rasporeda ugostiteljskih terasa na području Grada Malog Lošinja za tekuću godinu. 
Visina naknade za korištenje površina javne namjene ili zemljišta u vlasništvu Grada Malog Lošinja za postavljanje ugostiteljske terase određena je člankom 39. Odluke o načinu korištenja površina javne namjene i zemljišta u vlasništvu Grada Malog Lošinja (Službene novine Primorsko-goranske županije, broj 4/23).

	CILJEVI PROVOĐENJA SAVJETOVANJA
	Cilj provođenja savjetovanja sa javnošću je upoznavanje javnosti s predloženim Planom rasporeda ugostiteljskih terasa na području Grada Malog Lošinja za 2027. godinu, te dobivanje mišljenja, primjedbi i prijedloga.

	ROK ZA PODNOŠENJE MIŠLJENJA, PRIMJEDBI I PRIJEDLOGA
	30.09.2026. – 29.10.2026.

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na  prijedlog Odluke dostavljaju se na zadanom obrascu (u prilogu) i to elektroničkom poštom na e-mail: martina.krajina@mali-losinj.hr

	Sukladno odredbama članka 11. Zakona o pravu na pristup informacijama (Narodne novine, broj 25/13, 85/15, 69/22) po isteku roka za dostavu mišljenja i prijedloga nositelj izrade akta dužan je na internetskoj stranici objaviti izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.





